projecte-aina/catalan_government_crawling huggingface dataset:
Es tracta d'una missió empresarial que té l'objectiu que les empreses catalanes coneguin el mercat rus, un mercat que ofereix moltes oportunitats de negoci gràcies a la tradició per la cura personal.
7 empreses catalanes del sector de la bellesa i la cosmètica participen aquesta setmana en una missió empresarial a Moscou (Rússia) organitzada per ACCIÓ –l'agència per a la competitivitat de l'empresa depenent del Departament d'Empresa i Coneixement-, a través de l'Oficina Exterior de Comerç i Inversions a Moscou.
Aquest viatge s'ha organitzat en el context de la fira InterCharm, un dels principals esdeveniments europeus d'aquest àmbit, que se celebra aquesta setmana a la capital russa.
Les empreses catalanes que participen en aquesta missió són Beter, The Cosmetic Republic, Wherteimar, Magasalfa, Laurendor, Sepai i Martiderm.
L'objectiu d'aquest viatge es apropar l'ecosistema rus de la bellesa a les empreses catalanes interessades en introduir-se en aquest mercat i assessorar-les a l'hora de trobar la millor estratègia per fer-ho.
Segons la directora de l'Oficina Exterior de Comerç i Inversions a Moscou, Elena Palaguina, Rússia ofereix " moltes oportunitats de negoci en l'àmbit de la cosmètica, ja que es tracta d'un mercat molt ampli que té una llarga tradició de tenir cura de l'aspecte personal ".
D'acord amb Palaguina, " les marques catalanes de bellesa ja compten amb un bon posicionament a Rússia, fet que obre encara més les portes a fer negocis en aquest país ".
Durant el viatge empresarial, la delegació empresarial coneixerà els principals expositors de la fira i participarà en un 'retail tour' durant el qual visitarà una selecció d'establiments del sector de la cosmètica rus.
A banda, les empreses catalanes comptaran també amb agendes individualitzades per reunir-se amb possibles clients i distribuïdors al mercat rus.
El sector de la bellesa i la cura personal -Beauty- és una indústria àmplia que comprèn les àrees dels cosmètics i maquillatge, les fragàncies, la higiene personal i la cura de la pell i del cabell.
Es tracta d'un sector altament internacionalitzat a Catalunya que aglutina prop de la meitat de les exportacions espanyoles de la indústria amb 576 empreses.
Tot plegat sorgeix de l'estudi El sector Beauty a Catalunya de la Direcció General d'Indústria i ACCIÓ.
A escala global, la facturació d'aquesta indústria va arribar a 465 mil milions de dòlars l'any 2017 i amb països com França, Corea del Sud i els Estats Units com els que encapçalen la llista dels que més exporten.
Amb dades actualitzades a 2018, a Catalunya hi ha 576 empreses dedicades al sector, el 92% de les quals són pimes.
Totes aquestes empreses facturen més 9.000 M€ i donen feina a 29.310 treballadors (2017).
En dos anys les exportacions del sector a Catalunya han augmentat un 26%: dels 1.692 M€, el 2016, als 2.136 M€, el 2018.
Alemanya, Regne Unit i els Estats Units van ser les principals destinacions de les exportacions catalanes de la indústria de la bellesa i la cura personal.
Altres països que ofereixen bones oportunitats de negoci per a les empreses catalanes són Dinamarca, Rússia, Singapur, Japó, la Xina i l'Índia.
El sector ofereix noves oportunitats de negoci a partir de l' evolució dels consumidors, més conscienciats amb l'entorn i la sostenibilitat del producte; noves regions emergents com són l'Europa de l'Est o el sud-est asiàtic i noves tendències en la presa de decisió de la compra, majoritàriament online.
L'any 2018, les exportacions catalanes han assolit els 230,1 milions d'euros, augmentant un 23,4% respecte l'any anterior.
Oportunitats per a empreses catalanes a Perú
Perú s'ha vist molt afectat per les riuades provocades pel Niño.
Es calcula que els danys provocats necessitaran una inversió de 9.000 milions d'USD per reconstruir les infraestructures afectades.
Organismes multilaterals ajudaran a finançar una part d'aquestes obres.
Paral·lelament, el Govern de Perú té previstes obres per millorar la connexió viària i la connexió en ferrocarril, indispensables per millorar la connectivitat entre les diferents regions del país.
Bella Aurora ha estat reconeguda en el sector farmacèutic i cosmètic principalment pels seus productes centrats en el tractament de les taques de la pell amb la seva marca centenària del mateix nom.
El procés de rejoveniment de la marca protagonitza un dels casos de canvi estratègics en clústers
Tot i la forta competència del sector i la debilitat del mercat, Bella Aurora ha experimentat un creixement elevat, a doble dígit, any rere any, gràcies a l'estratègia de l'enfocament radical en especialitats, una activitat multicanal i una gestió centrada en les persones.
Bella Aurora, que és membre del Beauty Cluster Barcelona, ha protagonitzat un dels casos de canvi estratègics en clústers elaborats amb la col·laboració d'ACCIÓ i l'IESE.
En aquest vídeo descobrim el resultat del procés de canvi estratègic, recollit en aquest cas empresarial.
Bella Aurora està especialitzada en marques que ofereixen solucions a necessitats específiques com les taques de la pell (Bella Aurora), l'acne (Lullage) i la fixació capil·lar (Fixonia).
També distribueix marques internacionals.
La companyia va créixer un 20% l'any 2014, un 23% el 2015 i més d'un 57% el 2016.
L'empresa exporta a tot el món des de la seva seu a Santa Coloma de Cervelló i té un equip de més de 200 professionals.
Bella Aurora ha definit tres pilars essencials sobre els quals construir una marca sòlida i una organització estable:
Per a la seva estratègia comercial, Bella Aurora havia prioritzat la venda a través d'El Corte Inglés i altres establiments.
Però va fer un pas més enllà i després de detectar l'augment de vendes a les farmàcies, va abordar aquest canal amb un èxit rotund.
Pel que fa a la comunicació, l'empresa ha definit una estratègia de màrqueting digital que ha contribuït a rebaixar l'edat de les actuals consumidores: ara, la mitjana d'edat del primer contacte amb la marca està al voltant dels 35 anys.
Entre els sectors de futur amb més oportunitats per a les empreses catalanes a Israel destaquen el sector de l'automòbil i el de la construcció però els segueixen de prop la ciberseguretat, les tecnologies financeres i les smart cities.
Israel és el tercer centre tecnològic a nivell mundial després de Silicon Valley i Boston, amb més de 5.700 start-ups constituïdes i unes 280 multinacionals amb centre d'R+D establert al país.
Altres sectors tradicionalment exportadors amb potencial per a les empreses catalanes són els preparats alimentaris, la maquinària industrial, la ceràmica i la pedra i els components elèctrics
Una seixantena d'empreses i centres tecnològics participen amb estands als espais de la Generalitat de Catalunya i l'Ajuntament de Barcelona a les fires IoT Solutions World Congress, Industry Barcelona, Blockchain Solutions World i Artificial Intelligence.
Aquest catàleg reuneix totes les seves dades i mostra els plànols de situació dels estands dins l'espai de les fires.
Transforma la teva empresa amb la revolució de la impressió 3D
Tens una startup innovadora o disruptiva i vols tenir presència en el mercat asiàtic?
Vine amb nosaltres la setmana del 10 al 15 de novembre del 2019 a Singapur!
Durant aquesta setmana tenen lloc a Singapur el FinTech Festival (SFF) i la Setmana de la Innovació i la Tecnologia (SWITCH), dues fires unificades que conformen una de les plataformes més importants per presentar o intercanviar tecnologies innovadores a escala internacional i trobar partners o inversors.
Singapur és un dels ecosistemes internacionals més importants en l'àmbit tecnològic, focalitzat en els cinc sectors clau per a la transformació empresarial: Fintech, Services & Digital Economy, Health & Biomedical Sciences, Urban Solutions & Sustainability i Advanced Manufacturing & Engineering.
A més, s'hi troben un gran nombre d'emprenedors, inversors, compradors de tecnologia, investigadors i professionals de grans empreses innovadores.
Connectar-te amb el mercat asiàtic a través d'una de les principals portes d'entrada com és la setmana dels grans esdeveniments a Singapur.
* Participar en la missió té un cost de 100 €, però cada participant haurà d'assumir el cost d'allotjament i transport.
Del 17 al 21 de febrer del 2020
Del 17 al 21 de febrer els International Business Days posaran el focus en Àsia i Àfrica, cinc dies temàtics perquè descobreixis les tendències d'aquest mercat i comprovis si els teus productes o serveis poden trobar-hi una oportunitat per fer créixer el teu negoci.
Vols saber si pots créixer o introduir-te en aquests mercats?
Sol·licita fins a 3 entrevistes amb els directors de les Oficines Exteriors d'ACCIÓ a l'Àfrica, Corea del Sud, el Golf Pèrsic, l'Índia, Japó o Singapur i junts explorareu les possibilitats reals que té la teva empresa.
Sol·licita una entrevista amb...
Alguns dels directors també faran entrevistes a Girona, Lleida i Tarragona durant els International Business Days.
Consulta les agendes i fes la teva sol·licitud!
Els International Business Days volen apropar les oportunitats de negoci actuals dels mercats d'Àsia i Àfrica a les empreses catalanes per impulsar els seus acords comercials amb altres mercats d'arreu del món.
Una empresa catalana que vol obrir el seu negoci als mercats d'Àsia o Àfrica.
dijous, 17 de setembre del 2020
Tot i la seva complexitat, el mercat del Japó és cada vegada més atractiu per a les pimes catalanes gràcies als avantatges que suposa l'acord de lliure comerç.
En aquest seminari en línia, podreu conèixer més detalls de l'exportació d'aliments a aquest país.
Aprofundiràs, de la mà d'experts amb més de 20 anys d'experiència en el sector al Japó, en els següents aspectes:
Aquí pots veure el programa de la sessió.
Aquest seminari en línia s'organitza en el marc d'activitats de la xarxa Enterprise Europe Network, de la qual ACCIÓ i el Consell de Cambres formen part i que agrupa més de 600 organismes de suport a l'empresa a 66 països.
dilluns, 28 de setembre del 2020
Participa en aquest seminari en línia i obtindràs tota la informació sobre el mercat i el funcionament de la gran distribució de productes d'alimentació i begudes al Regne Unit.
Els mercats madurs són entorns altament competitius amb una pluralitat d'oferta.
Això fa que les petites i mitjanes empreses tinguin dificultats per destacar els seus productes en canals de comercialització complexos com és la gran distribució.
En aquesta sessió coneixeràs una estratègia d'entrada a la gran distribució dirigida expressament a empreses petites i mitjanes amb productes de qualitat.
Conèixer les particularitats de la gran distribució al Regne Unit.
Una empresa d'alimentació i begudes amb producte de qualitat.
Marc Moreno, consultor d'internacionalització del sector agroalimentari, ACCIÓ
Com entrar al mercat de la gran distribució alimentaria al Regne Unit
Programa d'entrada a la gran distribució
Oscar Martí, director de l'oficina exterior d'ACCIÓ a Londres
Papers OME 3: Vins i caves: tendències i comparativa internacional
Presenta les tendències en el comerç mundial del vi, en el consum de vi als principals països productors i consumidors i del consum de vi a l'Àsia.
Examina la producció, el consum, les exportacions, l'organització i l'estructura del sector vitivinícola i l'estratègia del sector d'Austràlia, Estats Units (Califòrnia), Sud-àfrica i Xile, productors cada vegada més importants.
També estudia la situació mundial del cava.
En el consum per països, observa que els països tradicionalment productors són a la vegada els principals països consumidors, encara que presenten una tendència decreixent al llarg dels últims anys.
En canvi, els països no productors estan incrementant el consum de vi per capita.
Els principals països productors de vi són França, Itàlia i Espanya.
Tot i això Austràlia, els EUA, Sud-àfrica i Xile tenen cada vegada un paper més destacat en la producció mundial de vi.
A més, els destinataris principals de les exportacions vitivinícoles d'aquests països coincideixen majoritàriament amb els principals mercats de destinació de l'exportació catalana: el Regne Unit, Alemanya, els països escandinaus, els Estats Units, el Japó.
Destaca la pèrdua de quota de mercat del vi català a Espanya, fet que queda compensat per un augment considerable de les vendes al territori de Catalunya mateix i a l'exterior.
Les exportacions catalanes a països com la Xina, el Vietnam o Singapur presenten una evolució molt favorable els darrers anys.
Polònia, líder del mercat europeu central, segueix creixent econòmicament a ritmes alts des de fa més de 30 anys, cosa que ha fet que nombroses empreses estrangeres de diversos sectors hagin decidit implantar-se o iniciar llaços comercials amb el país del Vístula.
Aquest context, unit a un clar interès dels diferents governs polonesos per atreure inversions estrangeres, ha fet que Polònia s'hagi convertit en una excel·lent plataforma per coordinar operacions en altres interessants països limítrofs, com les repúbliques bàltiques o els països escandinaus.
Igualment, l'aposta de les autoritats poloneses per la reindustrialització, el desenvolupament sostenible i la innovació, està generant oportunitats empresarials concretes.
L'esdeveniment es centrarà, des d'un punt de vista de negocis, legal i amb diversos case studies, en àrees com les de les infraestructures del futur, la logística i el transport, les energies renovables o el medi ambient, on les empreses catalanes tenen tant a dir.
Apropar les empreses catalanes les oportunitats d'inversió a Polònia.
Una empresa catalana interessada en implantar-se a Polònia.
Els països, fora del propi Singapur, tenen encara indústries força tradicionals, del tèxtil, el cautxú, el mobiliari, el metall, etc.
A nivell local, no es produeix, així que han d'importar la maquinaria, la tecnologia i els equipaments per a les indústries dels sectors esmentats.
Singapur, per contra, és un país molt desenvolupat, molt més ric i extremadament obert a noves tecnologies de la indústria 4.0.
El pròxim 26 de novembre 2019 ACCIÓ i CDTI organitzarem conjuntament l'Infoday de la temàtica d'ESPAI d'Horizon 2020.
ACCIÓ organitza aquesta jornada en el marc d'activitats de la xarxa Enterprise Europe Network, de la qual ACCIÓ forma part i que agrupa més de 600 organismes de suport a l'empresa a 66 països.
Incrementar la participació catalana als programes de la temàtica d'Espai, i en especial la participació empresarial, dins el WP 2020 d'Espai.
Una empresa, una startup, una PIME, un centre tecnològic, una fundació i una universitat.
Un cop et registris, rebràs l'enllaç d'accés a l'esdeveniment virtual.
Nota: Recomenem utilitzar el navegador Google Chrome
Benvinguda i Serveis EEN de Suport a la participació en H2020
Riánsares López, gestora de projectes europeus d'R+D i innovació empresarial d'ACCIÓ
Irene Sánchez Nieto, NCP punt nacional de contacte de la temàtica d'Espai de H2020 de CDTI.
Cerques de socis: Presentacions de cerques de socis internacionals.
Es realitzaran entrevistes de revisió de propostes de projectes per les Calls 2020, per part de NCP i ACCIÓ, prèvia sol·licitud a través de [EMAIL] juntament amb l'enviament de l'abstract del projecte.
Revisió d'idees de projectes amb l'NCP prèvia sol·licitud
Aquestes reunions s'hauran de sol·licitar abans del 21 de novembre de 2019 a través del correu [EMAIL], adjuntant el document " Pre-propuesta " del projecte.
Un cop rebut el document, es confirmarà per Email l'hora de l'entrevista que es farà per webstreaming a través del Teams.
Idiomes: català, castellà i anglès.
El estudis indiquen que la producció mundial ha estat baixant durant els últims trenta anys, i que la tendència continuaria, fomentant un entorn mundial competitiu.
Avui França, Itàlia i Espanya són els principals productors de vi i cava, però aquesta situació anirà canviant gradualment: els productors del «nou món», Estats Units, Xile, Austràlia, amb productes més innovadors, aniran incrementant la seva producció de vi i també les vendes.
En el cas del cava aquest nous països no representarien una competència real.
A Catalunya el 90% de la producció correspon a vins de qualitat i l'última dècada ha mantingut els preus estables tot i que hi ha tendència a la baixa.
El sector del vi i cava catalans està dividit, d'una banda, en grans empreses que controlen el 75% del mercat i que estan molt orientades al comerç internacional i, de l'altra, en petits productors amb un baix volum de comercialització.
Cal destacar que les exportacions han permès mantenir la competitivitat del sector i representen el 6% del total d'exportacions del sector agroalimentari.
Tots els països productors tenen en comú que han patit disposicions legals restrictives que han condicionat els preus i volums de producció.
El nou panorama mundial està signat per una demanda emergent de vins de qualitat destinats tant nous consumidors, com a consumidors experimentats.
Aquí pots veure la presentació del sector de l'automoció a Mèxic.
Aquí pots veure tota la informació de la missió virtual al Foro de Proveeduria Automotriz de Mèxic.
La indústria de l'automoció viu un moment complicat a escala mundial i la situació provocada per la COVID-19 ho ha agreujat.
Vols saber com es troba actualment la indústria de l'automoció mexicana en el context internacional?
Apunta't a aquesta nova sessió on-line de Mexicauto, un servei per a empreses catalanes del sector automoció que ja estan treballant en el mercat mexicà (tan implantades com comercialment) o que s'estan plantejant començar-ho a fer.
Obtindràs informació actualitzada de la situació actual d'aquesta indústria, com afecten els últims esdeveniments internacionals i podràs intercanviar oportunitats i idees, tot creant un espai per compartir experiències.
Conèixer la indústria de l'automoció a Mèxic.
Una empresa del sector automoció amb interessos a Mèxic.
Glòria Muñoz, consultora d'internacionalització sectorial de mobilitat sostenible, ACCIÓ
Actualització de la situació de la indústria d'automoció a Mèxic.
Com afecten els últims esdeveniments internacionals?
Gabriela Gándara, directora d'ACCIÓ Mèxic
Experiència de l'empresa ZANINI
Àlex Vidal, consultor de l'oficina d'ACCIÓ a Mèxic
La introducció de Tecnovit al país sud-americà ha comptat amb el suport d'ACCIÓ a través de de l'Oficina Exterior de Comerç i d'Inversions a Bogotà
L'empresa catalana Tecnovit, dedicada a la fabricació i venda de complements alimentaris de nutrició animal, ha obert una filial a Colòmbia amb l'objectiu d'exportar 10 tones de la seva producció al mes.
L'empresa ha comptat amb el suport d'ACCIÓ per introduir-se en aquest país sud-americà a través de l'Oficina Exterior de Comerç i d'Inversions a Bogotà, amb un projecte que va començar l'any 2015 arran d'una missió empresarial en aquest país.
Tecnovit, que produeix els seus productes majoritàriament a Alforja (Tarragona), ha ubicat la seva nova oficina a Bogotà amb una plantilla de 6 treballadors.
La filial distribuirà un volum de 10 tones mensuals de complements alimentaris per nutrició animal -amb la previsió d'ampliar la xifra a 20 tones- a diferents punts de venda de tot el país, entre els quals hi ha distribuïdors i fabricants locals de pinsos per a la producció animal, principalment.
Segons el responsable d'exportacions de Tecnovit de Llatinoamèrica, Josep Sendra, la creació de la filial a Colòmbia és un pas estratègic per l'empresa.
En aquest sentit, assegura que " Colòmbia té un mercat amb potencial i es troba en constant creixement ", destacant que " la demanda en el sector de la nutrició animal és molt elevada i les empreses requereixen additius com els nostres per millorar la qualitat de la producció ".
L'empresa, que exporta el 21% del seu volum de negoci, va iniciar les vendes dels seus productes a l'exterior l'any 2005 a Europa, mentre que posteriorment va expandir-se al sud-est asiàtic i Llatinoamèrica.
A més, la nova filial de l'empresa a Colòmbia complementarà l'oficina ubicada a Rússia.
Fundada l'any 1997, Tecnovit compta actualment amb una plantilla 34 treballadors.
Oportunitats de negoci per l'empresa catalana a Colòmbia
Amb una població de 46,7 milions d'habitants, Colòmbia ha registrat un creixement econòmic del 2% el 2016.
El país llatinoamericà presenta oportunitats de negoci principalment en els sector de la maquinària, les peces de vestir o els aparells i materials elèctrics, tot i que també destaca en els sectors del paper i cartró i els productes químics.
L'any passat, les exportacions catalanes en aquest país van assolir els 263 milions d'euros i es van registrar 2.691 empreses exportadores.
D'aquestes, 855 són considerades regulars, és a dir, que hi ha exportat els darrers quatre anys de forma continuada.
L'empresa catalana Tecnovit obre una filial a Colòmbia amb l'objectiu d'exportar 10 tones al mes de productes per alimentació animal
La pime berguedana, especialitzada en rebosteria artesanal, ha començat a comercialitzar els seus productes al país centreamericà a través de supermercats, restaurants i botigues especialitzades d'arreu del país.
L'empresa catalana Ballarà, especialitzada en rebosteria artesanal, ha començat a exportar a Panamà i ja ha comercialitzat 15.000 quilos dels seus productes en supermercats, restaurants, botigues especialitzades en rebosteria i forns.
Per aquest projecte d'internacionalització, Ballarà ha comptat amb el suport d'ACCIÓ –l'agència per a la competitivitat de l'empresa, depenent del Departament d'Empresa i Coneixement- a través de l'Oficina Exterior de Comerç i Inversions a Panamà.
Per entrar comercialment al país, la pime de Puig-Reig (Berguedà) ha tancat un acord amb un distribuïdor local a partir de la seva participació en una missió empresarial a Panamà i Cuba organitzada per ACCIÓ al 2016.
Actualment, l'empresa també treballa en altres països d'Amèrica Central i als Estats Units.
Segons el product manager de l'empresa, Joan Ricart, " la clau per poder vendre fora és tenir un producte de màxima qualitat, ben adaptat i adequat al transport internacional ". "
Treballem amb contenidors de producte que, en alguns casos, poden trigar fins a 20-30 dies en arribar, de manera que assegurar en tot moment la qualitat és un repte important ", explica. "
Per això, estudiem cada cas perquè treballem amb productes relativament delicats i prenem una sèrie de mesures com sistemes de control tèrmic, per exemple ".
Aquestes fórmules els permeten " vendre a tots els mercats, tant a nivell local com nacional, europeu o fins i tot, com a en aquest cas, a Amèrica ", destaca.
Ballarà, que enguany celebra el seu centenari, està dirigida per la quarta generació familiar i té una quinzena de treballadors.
Actualment la pime factura al voltant de 2,5 milions d'euros, exporta el 20% de les seves vendes i està present en 16 països.
Les exportacions catalanes a Panamà van augmentar un 35,2% al 2017 en comparació amb l'any anterior i van sumar 101 milions d'euros, mentre que prop de 1.150 empreses catalanes venen els seus productes al país centreamericà.
Precisament amb l'objectiu d'impulsar les relacions comercials entre ambdós territoris, ACCIÓ va obrir-hi l'any 2015 l'Oficina Exterior de Comerç i Inversions a Panamà.
Les exportacions catalanes a Panamà van augmentar un 35,2% al 2017 i van sumar 101 milions d'euros